

**УРОК:** Герои/филантропи в историята

 **Стефка Пенева, учител в СУЕЕ „Св. Константин-Кирил Философ”,**

 **гр. Русе**

**Часовете са проведени в III„A“ клас на 22.01.2018г. и 29.01.2018г.**

 *„ Аз съществувам, защото ние съществуваме“-*

*из приказка за група африкански деца*

**Цел на урока**

*Целта на урока е учениците* *формиране на знания за същността и работата на фондациите като средство за даряване на време, умения и средства за общото благо;*

*Формиране на умения за проучване на известни личности в град Русе, които се проявяват като филантропи – Игнат Канев;*

*Да се осмислят смисълът и важността на дребните жестове на доброта в ежедневието;*

**Материали**

• *маркери*

• *листи за напомняне и бележки*

**Описание**

**1 час**

*Урокът започнах на 22.01. с беседа по темата за герои и знаменитости.*

 *Съставихме списък с всичко, което учениците посочиха. Примери: пожарникар, полицай, лекар, мама, татко, както и конкретни имена на хора от нашата действителност. Учениците посочиха български културни дейци, спортисти и артисти.*

*Разсъждавахме върху характеристиките на героя. Кой герой е смел, щедър, грижовен, безкористен, доброволец, някой, който прави и невъзможното, има високи постижения, дарява на обществото или общността.*

*Помогнах на учениците да развият следните характеристики за герой:*

* *Героят прави неща, за да помага на другите.*
* *Героят допринася за обществото по позитивен начин.*
* *Героят не винаги знае дали неговата дейност/работа/дело са известни на другите*
* *Героят обикновено не взима пари и може да не получи възнаграждение за делата си.*
* *Работата, която героят извършва, често остава незабелязана.*
* *Героят може да бъде или да не бъде признат от медиите.*
* *Героят използва уменията или способностите си, за да въздейства на другите или на обществото по позитивен начин.*

*Попитах учениците какво според тях е знаменитост. Разсъждавахме върху следните характеристики за знаменитост:*

* *Знаменитостта е изключително видима -добре известна, популярна.*
* *Знаменитостта обикновено получава признание за някаква форма на талант, красота или материално качество.*
* *Знаменитостта обикновено получава признание за някакво публично представяне*.

*Разсъждавахме върху темата за героите, знаменитостите и дарителите. Говорихме за същността и работата на фондациите като средство за даряване на време, умения и средства за общото благо. Обмислихме дарителски инициативи, в които да се включим.*

*Помолих децата да направят албум с хора, културни дейци в историята, които според тях са знаменитости и да направят разлика между герои и знаменитости, да дродължат проучването си известни даители от Русе.*

***2 час***

*Урокът продължих на 29.01. с изложба на приготвените албуми на културни дейци от българската история. Акцентирах върху разликата между герои и знаменитости и го свързах с новата тема за филантропите в историята. Говорихме за героите от историята, за Левски и за борците за свобода, за тяхното дело и мисията им за общото благо.*

*Продължихме темата с беседа за същността и работата на фондациите като средство за даряване на време, умения и средства за общото благо. Обмислихме дарителски инициативи, в които да се включим. Продължихме проучването на известни личности в град Русе, които се проявяват като филантропи. Наблегнахме на известно за учениците име - Игнат Канев. Говорихме как учениците разбират думите от известна за тях приказка на африканските деца – „Аз съществувам, защото ние съществуваме“.*

*Разсъждавахме върху смисълът и важността на дребните жестове на доброта в ежедневието и как ние можем да помогнем.*

*Решихме да се включим в*  *нова благотворителна инициатива на*[*Младите успели българи*](https://www.facebook.com/Uspelite.bg/?hc_ref=ARRRJaDGHWIcZkDOe3LrizJCOFyMJ_F6oKivpvsVyH939IdT2fmh25RTxzg_FBEuKL0)*-*[*http://uspelite.bg/stani-buditel-i-podari-knigi-za-uchilishteto-v-selo-yasenovets-1*](http://uspelite.bg/stani-buditel-i-podari-knigi-za-uchilishteto-v-selo-yasenovets-1)

*-Стани будител и подари книги за училището в село Ясеновец.*

*По инициатива на родителите, започнахме да събираме капачки за оборудване на детското и АГ отделение на болницата в Русе.*

**От коментарите в час**

*„ Добрите дела нямат цена“*

*„По примера на Левски да правим добрина***“**

 **Идеи за надграждане**